Újabb Chetak helikopter zuhant le Indiában - JETfly
Újabb Chetak helikopter zuhant le Indiában
JETfly | 2010-09-13 14:31:58 2010. szeptember 11-én lezuhant az indiai légierő egyik Chetak helikoptere, melynek során a gép háromfős személyzete életét vesztette. A forgószárnyas az India keleti részén fekvő Jharkhand tartományban szenvedett katasztrófát, helyi idő szerint délután négy óra körül. Az eset körülményeinek kivizsgálást megkezdték. A Chetak helikopter háromfős személyzetével a Baghdogra légibázisra tartott, azonban - eddig még tisztázatlan körülmények miatt - a Sinharsi légibázis közelében lezuhant. A katasztrófa óta napvilágra került információk szerint a helikopter katasztrófáját a térségben uralkodó kedvezőtlen időjárási körülmények okozták. Ezt megelőzően, a 2010. augusztus 27-én bekövetkezett indiai helikopterbaleset főszereplője is a Chetak volt: akkor a Bangalore repülőteréről kiképzési repülésre magasba emelkedő forgószárnyas röviddel a felszállás után zuhant le, azonban a kétfős személyzet sérülésekkel megúszta az esetet. Az augusztus 27-én lezuhant Chetak helikopter